1. ΠΡΟΕΔΡΙΚΟΝ ΔΙΑΤΑΓΜΑ της 9 Αυγ./15 Σεπτ. 1927 Περί εκδόσεως αδείας εις σωματεία, συλλόγους ή ιδιώτας δια την οργάνωσιν και την εκτέλεσιν διαφόρων εορτών. Εκδίδεται κατά το άρθρ. 3 εδ. ζ' Νόμ. 1698/ 1919 (18.Εα.). Άρθρον μόνον.-Πας Ιδιώτης, σωματείον ή σύλλογος, προτιθέμενος να επιχειρήση εν Αθήναις, Πειραιεί και τοις προαστείοις αυτών την οργάνωσιν και την εκτέλεσιν δημοσίων φυσιολατρικών ή άλλων ψυχαγωγικών εορτών εις δημόσια ή ιδιόκτητα μέρη, οφείλει προ πάσης προς τούτο επιχειρήσεως να ζητήση δι' αναφοράς του προς το Υπουργείον της Εθνικής Οικονομίας (υπηρεσίαν ξένων και εκθέσεων) την επ' ονόματί του έκδοσιν σχετικής αδείας. Το Υπουργείον δικαιούται να ζητήση την συνυποβολήν εκθέσεως επεξηγούσης το πρόγραμμα των εορτών, την κάλυψιν των απαιτουμένων δαπανών, τα πρόσωπα της διοικητικής επιτροπής κλπ. δικαιούται δε να εγκρίνη ή μη την αιτουμένην άδειαν, ως και να συμπληροί τα μέλη της οργανωτικής επιτροπής, διαγράφων ή προσθέτων τοιαύτα. Αι αρμόδιαι αστυνομικαί αρχαί δικαιούνται και οφείλουσι να μην επιτρέπωσιν εις ουδένα την οργάνωσιν και εκτέλεσιν δημοσίων ως άνω εορτών, αν ούτος δεν τυγχάνη εφωδιασμένος πρότερον με την προσήκουσαν κατά ταύτα άδειαν. Εις τας εν λόγω εορτάς το ανώτερον προσωπικόν της υπηρεσίας ξένων και εκθέσεων έχει ελευθέραν είσοδον, δυνάμενον να ασκή την κατά τον νόμον εποπτείαν. Βλ. σχόλιον υπό τον Ν. 4377/1929 (ανωτ. σελ. 21). 